Εργαλειοθήκη του BRIDGES
Channel: Feminist Autonomous Centre for research
Date: 2021-03-20

Με αφορμή την Παγκόσμια Ημέρα Κατά του Ρατσισμού (21 Μαρτίου), μοιραζόμαστε μαζί σας την Εργαλειοθήκη του BRIDGES, την οποία συν-δημιουργήσαμε με το Zaatar NGO, Office of Displaced Designers, Sindillar, an.ge.kommen και ερευνήτριες στο Αυτόνομο Πανεπιστήμιο της Βαρκελώνης, το Πανεπιστήμιο του Μπράιτον και το Πανεπιστήμιο του Γκίσεν. 

Η εργαλειοθήκη απαρτίζεται από εννέα εργαλεία τα οποία έχουν στόχο την διαφοροποίηση της γνώσης και της αντιμετώπισης διακρίσεων μέσω της συμμετοχής της κοινωνίας των πολιτών στα πανεπιστήμια.

Χρησιμοποιώντας τη μεθοδολογία της συμμετοχικής έρευνας δράσης (PAR) το  BRIDGES ενδιαφέρεται ιδιαίτερα να άρει αποκλεισμούς και να προωθήσει τη συμμετοχή κοινωνικών ομάδων που, λόγω θεσμικού ρατσισμού, συστηματικά περιθωριοποιούνται ή τους αρνείται πρόσβαση στην ανώτερη εκπαίδευση.

Προτείνει ότι η «συμπερίληψη της διαφορετικότητας» δεν αρκεί και καλεί τόσο εκπαιδευτικούς όσο σπουδάστριες εντός του πανεπιστημίου να απο-αποικιοποιήσουμε την ανώτερη εκπαίδευση. Η εργαλειοθήκη επιδιώκει να δημιουργήσει ρωγμές στην αποικιακή λογική προκειμένου να μεταμορφώσει τις επιστημολογίες, τις μεθοδολογίες, τις παιδαγωγικές/διδακτικές πρακτικές μέσω των οποίων η γνώση παράγεται εντός του πανεπιστημίου.

Τα εργαλεία αναλύουν έννοιες-κλειδιά και προτείνουν ασκήσεις σχετικά με την κάθε έννοια που προωθούν κριτική σκέψη, αναστοχασμό, συνεργασία και συμμετοχή. Το κάθε εργαλείο προέκυψε από συζητήσεις σχετικά με τα τοπικά πλαίσια της έρευνας του BRIDGES (Βαρκελώνη,  Γκίσεν, Αθήνα):

1. Απο-αποικιοποίηση της εκπαίδευσης 
2. Δομικός ρατσισμός 
3. Κριτική ανάλυση διδακτικών πρακτικών 
4. Ταυτότητα 
5. Ακαδημαϊκό μονοπάτι 
6. Κρίση 
7. Συνοριοποιήση 
8. Διέλευση 
9. Αλληλεγγύη

Εδώ παρουσιάζουμε την ελληνογλώσση έκδοση της Εργαλειοθήκης του BRIDGES, την οποία μπορείτε να ξεφυλλίσετε ή να ανακτήσετε από την ιστοσελίδα μας: feministresearch.org


Μπορείτε επίσης να περιηγηθείτε στην εργαλειοθήκη στην πρωτότυπη αγγλική γλώσσα στην ιστοσελίδα του ερευνητικού προγράμματος BRIDGES: buildingbridges.space

Μουσική:  Latashá «Charangos»

#internationaldayfortheeliminationofracialdiscrimination #decolonisingeducation#decolonisingtheuniversity#intersectionality #antiracism #feminism#BRIDGES #toolkit